3.7.2014 Jurnalul Oficial al Uniunii Europene L 196/27 DECIZIA DE PUNERE ÎN APLICARE A COMISIEI din 1 iulie 2014 de autorizare a introducerii pe piață a proteinelor din semințe de rapiță ca ingredient alimentar nou conform Regulamentului (CE) nr. 258/97 al Parlamentului European și al Consiliului [notificată cu numărul C(2014) 4256] (Numai textul în limba germană este autentic) (2014/424/UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele şi ingredientele alimentare noi (!), în special articolul 7, întrucât: (1) La data de 25 iunie 2012, societatea Helm AG a înaintat autorităților competente din Irlanda o cerere de introdu- cere pe piață a proteinelor din semințe de rapiță ca ingredient alimentar nou. Proteinele din semințe de rapiță sunt destinate a fi utilizate ca sursă de proteine vegetale în produsele alimentare, cu excepția preparatelor pentru sugari şi a formulelor de continuare. La 18 februarie 2014, Comisia a fost informată că Siebte PMI Verwaltungs GmbH dobândise drepturile la cererea în aşteptare. (2)  La 17 septembrie 2012, organismul competent de evaluare a produselor alimentare din Irlanda a emis raportul de evaluare inițială. În respectivul raport, el a concluzionat că proteinele din semințe de rapiță îndeplinesc crite- riile privind alimentele noi, prevăzute la articolul 3 alineatul (1) din Regulamentul (CE) nr. 258/97. (3 La 4 octombrie 2012, Comisia a transmis raportul de evaluare inițială celorlalte state membre. (4)  În termenul de 60 de zile prevăzut la articolul 6 alineatul (4) primul paragraf din Regulamentul (CE) nr. 258/97 au fost prezentate obiecții motivate. (5)  La 14 februarie 2013, Comisia a consultat Autoritatea Europeană pentru Siguranţa Alimentară (EFSA), solici- tându-i acesteia să efectueze o evaluare suplimentară a proteinelor din semințe de rapiță ca ingredient alimentar în conformitate cu Regulamentul (CE) nr. 258/97. (6)  La 10 octombrie 2013, în avizul său ştiințific privind siguranța „izolatelor proteice de rapiță” ca ingredient alimentar nou (Scientific Opinion on the safety of „rapeseed protein isolate” as the Novel Food ingredient) ('), EFSA a ajuns la concluzia că adăugarea proteinelor din semințe de rapiță în produsele alimentare nu ridică probleme de sigu- ranță alimentară. Autoritatea a precizat însă și faptul că riscul sensibilizării la semințele de rapiță nu poate fi exclus și că semințele de rapiță sunt susceptibile să declanşeze reacții alergice la persoanele alergice la muştar. (7) Avizul EFSA oferă deci suficiente motive pentru a stabili că proteinele din semințe de rapiță, ca ingredient alimentar nou, respectă criteriile prevăzute la articolul 3 alineatul (1) din Regulamentul (CE) nr. 258/97, cu condiția ca etichetarea produselor alimentare care conțin acest ingredient să permită persoanelor alergice la muştar să evite consumarea respectivelor produse. (8) Măsurile prevăzute în prezenta decizie sunt conforme cu avizul Comitetului permanent pentru lanțul alimentar şi sănătatea animală, ADOPTĂ PREZENTA DECIZIE: Articolul 1 Proteinele din semințe de rapiță specificate în anexă pot fi introduse pe piața Uniunii ca ingredient alimentar nou. () JOL43,14.2.1997,p.1. () EFSA Journal 2013; 11(10):3420.